Jesús Moliné Labarte

**Jesús Moliné Labarte** (født 1939) er en spansk katolsk geistlig og emeritert biskop av Chiclayo i Peru.

## Liv og virke
### Prest
Jesús Moliné Labarte ble ordinert til prest 28. mars 1965. Han tjente deretter som kapellan i Ejea de los Caballeros i erkebispedømmet Zaragoza til 1973. 

Så dro han til Peru. Fra 1973 til 1991 var han professor ved Universitetet i Piura, fra 1994 til 1997 sogneprest i menigheten *Nuestra Señora De Fatima* («Vår Frue av Fátima») i Piura. Han var også dommer ved den kirkelige domstol i erkebispedømmet Piura og fra 1993 til 1997 var han rektor for presteseminaret.

### Koadjutorbiskop, så biskop, av Chiclayo
Pave Johannes Paul II utnevnte ham til koadjutorbiskop av Chiclayo den 8. februar 1997. Han ble ordinert til biskop av biskopen av Chiclayo, Ignacio María de Orbegozo y Goicoechea, den 19. mars samme år i helligdommen *Nuestra Señora de la Paz* i Chiclayo; medkonsekratorer var Oscar Rolando Cantuarias Pastor, erkebiskop av Piura, og Fortunato Baldelli, apostolisk nuntius til Peru.

Etter Ignacio María de Orbegozo y Goicoecheas død, etterfulgte han ham som biskop av Chiclayo den 4. mai 1998.

### Pensjonering
Pave Frans innvilget hans aldersrelaterte avskjedssøknad den 3. november 2014. Hans etterfølger var den amerikanske augustineren Robert Francis Prevost, som i 2022 forlot bispestolen da han ble utnevnt av paven til prefekt for Dikasteriet for biskopene og i 2023 ble kreert til kardinal, og i 2025 ble pave Leo XIV.

Jesús Moliné Labarte bosatte seg i Zaragoza i Spania, og svarte i januar 2024 slik til journalister om hans oppfatning av vatikandokumentet *[[Fiducia Supplicans]]*: *«Det virker som en feil for meg. Det må vi rette opp. Erklæringen avklarer ingenting. Den er noe som virvler opp mye støv. Dette spørsmålet er veldig delikat og er ikke blitt vurdert tilstrekkelig i Roma. Det kom ut slik, spontant og uten synodalitet. Nå sier hver biskop sitt, og noen ganger taler hele bispekonferanser. Vi må be mye for paven og hans samarbeidspartnere. Vi må vente på at støvet legger seg, og be og be.»*

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci (Porcelli) (1863-1928) *1895
* Kardinal Fernando Cento (1883-1973) *1922
* Kardinal Juan Gualberto Guevara y de la Cuba (1882-1954) *1941
* Kardinal Juan Landázuri Ricketts, O.F.M. (1913-1997) *1952
* Biskop Ignacio María de Orbegozo y Goicoechea (1922-1998) *1964
* Biskop *Jesús Moliné Labarte* (1939-) *1997 

## Referanser